กกต.แจ้งผู้สมัคร ส.ส.และพรรคการเมือง พื้นที่กรุงเทพมหานคร เปิด 16 สถานที่ จัดปราศรัยหาเสียงเลือกตั้ง
สำนักงานคณะกรรมการการเลือกตั้ง (กกต.) แจ้งประชาสัมพันธ์ สำหรับผู้สมัครรับเลือกตั้งเป็นสมาชิกสภาผู้แทนราษฎร (ส.ส.) แบบแบ่งเขตเลือกตั้ง  กรุงเทพมหานคร และพรรคการเมือง ที่ส่งผู้สมัครรับเลือกตั้งเป็น ส.ส. ที่ประสงค์ขอใช้สถานที่ของกรุงเทพมหานคร สำหรับการปราศรัยหาเสียงเลือกตั้ง กรุงเทพมหานคร ได้ประกาศกำหนดสถานที่สำหรับการปราศรัยหาเสียงเลือกตั้ง  จำนวน 16 แห่ง ได้แก่ ลานคนเมือง เขตพระนคร , สวนจตุจักร เขตจตุจักร , สวนวชิรเบญจทัศ (สวนรถไฟ) เขตจตุจักร , อุทยานเบญจสิริ เขตคลองเตย , สวนลุมพินี เขตปทุมวัน ,สวนเสรีไทย เขตบึงกุ่ม , สวนพระนคร เขตลาดกระบัง , สวนพัฒนาภิรมย์ เขตประเวศ , สวนกีฬารามอินทรา เขตบางเขน , สวนสาธารณะหน้าเดอะมอลล์บางแค เขตบางแค ,บริเวณพระบรมราชานุสาวรีย์สมเด็จพระเจ้าตากสินมหาราช (วงเวียนใหญ่) เขตธนบุรี , สวนสาธารณะใต้สะพานพระราม 8 เขตบางพลัด , สวนหลวงพระราม 8 เขตบางพลัด , ศูนย์กีฬาเฉลิมพระเกียรติ เขตทุ่งครุ , ศูนย์ฝึกกีฬาบางกอกอารีน่า เขตหนองจอก และสถานที่แห่งอื่นๆ ตามที่หัวหน้าหน่วยงานผู้ซึ่งดูแลรับผิดชอบสถานที่พิจารณาเห็นสมควรผู้สมัครรับเลือกตั้งเป็น ส.ส. แบบแบ่งเขตเลือกตั้ง กรุงเทพมหานครและพรรคการเมือง ที่ส่งผู้สมัครรับเลือกตั้งเป็นสมาชิกสภาผู้แทนราษฎร ที่ประสงค์จะขอใช้สถานที่ดังกล่าว จะต้องดำเนินการตามประกาศกรุงเทพมหานคร เรื่อง กำหนดสถานที่สำหรับการปราศรัยหาเสียงเลือกตั้งของผู้สมัครรับเลือกตั้งเป็น ส.ส.